
JAUTĀJUMS UN ATBILDE
[bookmark: _Hlk104537377]par atklāta konkursa
“Meliorācijas novadgrāvju un piegulošo teritoriju uzturēšana (pļaušanas darbi)”
identifikācijas Nr. DMV 2026/54
nolikumu


1. Iesniegts potenciālā pretendenta jautājums, kas ir iesniegts 25.06.2026. plkst. 20.08, izmantojot e-pasta starpniecību iepirkuma nolikumā norādītajai kontaktpersonai (reģistrēts Rīgas valstspilsētas pašvaldības lietvedības sistēmā ELISS 26.06.2026. ar reģistrācijas Nr. DMV-26-213-sdip)  (turpmāk – jautājums).
2. Komisija izskatot jautājumu konstatē, ka tas ir iesniegts pēc iepirkuma nolikumā noteiktā jautājumu iesniegšanas termiņa. Saskaņā ar iepirkuma nolikuma 1.5.3. apakšpunktu: "ja ieinteresētais piegādātājs laikus rakstiski pieprasa papildu informāciju par Iepirkuma nolikumā iekļautajām prasībām, Komisija to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām, kas norādīts nolikuma 1.6.1. apakšpunktā." Savukārt saskaņā ar iepirkuma nolikuma 1.6.1. apakšpunktu piedāvājumu iesniegšanas termiņš ir noteikts līdz 2026. gada 30. jūnija plkst. 10.00.
3. Ņemot vērā, ka pretendenta jautājums nav saistīts ar nepieciešamību veikt grozījumus iepirkuma nolikumā vai citos iepirkuma dokumentos, Komisija sniedz šādu skaidrojumu:
	Nr. p.k.
	Jautājums
(jautājums ievietots to nerediģējot)
	Atbilde

	1
	2
	3

	1.
	Iepriekšējos gados bija prasība pievient arī sadzīves atkritumu apsaimniekošanas līgumu, šajā iepirkumā tādas prasības nav. Vai tiks pieprasīti paskaidrojumi par sadzīves atkritumu nodošanas cenu, ja kāds no pretendentiem iesniegs neadekvāti zemu summu? Konkrētajos darbos  sadzīves atkritumi veido ap 90% un pretīm būtu nepieciešams līgums ar reālām pieņemšanas summām, lai nebūtu vietas interpretācijai. Respektīvi visiem pretendentiem cena sadzīves atkritumiem ap 170 eur un lietotas autoriepas ap 2.5-3.5 eur. JA potenciālais pretendents iedot 5.00 eur par sadzīves atkritumiem un 1.00 eur par riepām - vai tas tiks pārbaudīts un pieprasīta papildinformāija?

	Pasūtītājs informē, ka saskaņā ar iepirkuma nolikuma 5.2. apakšpunktu, ja iesniegtais piedāvājums šķiet nepamatoti lēts, piemērojama Publisko iepirkumu likuma (turpmāk - PIL) 53. pantā noteiktā kārtība.
Atbilstoši PIL 53. pantam, ja pasūtītājam rodas šaubas par piedāvātās cenas vai izmaksu pamatotību, tas pieprasa pretendentam sniegt skaidrojumu par piedāvāto cenu vai izmaksām, kā arī citu informāciju, kas nepieciešama piedāvājuma izvērtēšanai.
Vienlaikus vēršam uzmanību, ka saskaņā ar iepirkuma nolikuma 4.4.2. apakšpunktu nolikuma 7. pielikumā “Finanšu piedāvājums/Tehniskais piedāvājums” ir jāiekļauj visas ar iepirkuma līguma izpildi saistītās izmaksas, kas nepieciešamas pilnīgai un kvalitatīvai pakalpojuma izpildei. Savukārt nolikuma 2. pielikums “Tehniskā specifikācija” paredz pienākumu nodrošināt grāvjos savākto atkritumu, tostarp sadzīves atkritumu un nolietoto transportlīdzekļu riepu, savākšanu, šķirošanu un utilizāciju.
Līdz ar to pretendenta piedāvājuma atbilstība iepirkuma dokumentu prasībām, kā arī piedāvātās cenas pamatotība tiek vērtēta atbilstoši PIL un iepirkuma nolikuma prasībām.




